EkBass/fiwiki-20250220-pages-articles huggingface dataset:
Roberto Bellarosa

Roberto Bellarosa (s. 23. elokuuta 1994 Wanze, Wallonia) on belgialainen laulaja. Hän nousi tähdeksi voitettuaan ensimmäisenä "The Voice" -ohjelman Belgiassa. Hän edusti Belgiaa Euroviisuissa vuonna 2013. == Euroviisut == Roberto valittiin edustamaan Belgiaa vuonna 2013 Ruotsin Malmössä pidettäviin Euroviisuihin. Hänen kappaleensa "Love Kills" ovat tehneet suomalainen Jukka Immonen ja brittiläinen Iain Farquharson. Kappale sijoittui sijalle 12. == Yksityiselämä == Bellarosan suku tulee alun perin Italiasta. == Lähteet == == Aiheesta muualla == *Euroviisujen virallinen esittely Luokka:Belgialaiset laulajat Luokka:Belgian euroviisuedustajat Luokka:Vuoden 2013 euroviisuedustajat Luokka:Elävät henkilöt
Rizospástis

Rizospástis (, ”Radikaali”) on kreikkalainen sanomalehti, jota julkaistaan Ateenassa. Se on Kreikan kommunistisen puolueen virallinen sanomalehti. Lehti on ilmestynyt vuodesta 1916. == Lähteet == == Aiheesta muualla == * Ριζοσπάστης. Sanomalehden verkkosivut. Luokka:Kreikkalaiset sanomalehdet
Ta Néa

Ta Néa (, ”Uutiset”) on kreikkalainen päivittäin ilmestyvä sanomalehti, jota julkaistaan Ateenassa. Se on ilmestynyt vuodesta 1931, alun perin nimellä Athinaïká Néa (Αθηναϊκά Νέα). Sen omistaa Lambrakis Press Group, joka omistaa myös sanomalehden To Víma. Lehti on puoluekannaltaan keskusta-vasemmistolainen ja tukenut aiemmin sosiaalidemokraattista PASOK-puoluetta. Kreikan sotilasjuntan aikana lehti vastusti junttaa. Ta Néa oli aiemmin Kreikan suosituin sanomalehti, mutta on sittemmin menettänyt asemiaan. Lehden levikki on 53 000. == Lähteet == == Aiheesta muualla == * Τα Νέα. Sanomalehden verkkosivut. Luokka:Kreikkalaiset sanomalehdet
To Víma

To Víma (, ”Puhujankoroke”) on kreikkalainen sanomalehti, jota julkaistaan Ateenassa. Se on ilmestynyt vuodesta 1922. Sen omistaa Lambrakis Press Group, joka omistaa myös sanomalehden Ta Néa. Lehti ilmestyi aiemmin päivittäin, mutta vuodesta 2011 lähtien se ilmestyy päivittäin vain verkossa ja painettuna ainoastaan sunnuntaipainoksena, jonka levikki on 155 000 (2010). Lehti on poliittiselta kannaltaan vasemmistoliberaali. == Lähteet == == Aiheesta muualla == * Το Βήμα. Sanomalehden verkkosivut. Luokka:Kreikkalaiset sanomalehdet
San Saba

San Saba on Rooman 21. rione, jota ympäröivät lännessä Testaccio, luoteessa Ripa, pohjoisessa Campitelli, koillisessa Celio ja etelässä Aurelianuksen muuri. Sen koko on noin 111 hehtaaria, väkiluku 3 500 ja väestötiheys 3 200 asukasta neliökilometrillä (2013). Kaupunginosa sijaitsee osittain Aventinuksen kukkulalla. San Saba tunnetaan parhaiten vuosina 212–217 rakennetusta Caracallan kylpylästä, johon mahtui samanaikaisesti yli 1 500 vierailijaa. Kylpylän raunioista löydettiin 1600-luvulla kolme suurta veistosta, jotka ovat nykyisin näytteillä Napolin arkeologisessa museossa. 1900-luvun alussa kaivettiin esiin rakennuskompleksin maanalaiset osat ja siellä sijaitsevat lämmitysuunit, vesiputket ja varastohuoneet. Kaivausten yhteydessä paljastui myös Mithran temppeli, jossa oli uhrattu härkiä jumalattarelle. Kylpyläalueen kaakkoisreunalla on vielä pystyssä Acqua Marcia -vesijohdon yksi holvikaari, jota pitkään luultiin virheellisesti sotapäällikkö Drusuksen kunniaksi pystytetyksi riemukaareksi. San Saban pohjoisosassa sijaitsee YK:n elintarvike- ja maatalousjärjestön päämaja sekä Piazza di Porta Capenan aukio, jonne oli aikaisemmin pystytetty egyptiläinen Axumin obeliski. Italia palautti obeliskin vuonna 2002 Etiopiaan, josta Mussolini oli ryöstänyt sen vuonna 1935. Kaupunginosan uskonnollinen keskus on sen länsiosassa sijaitseva San Saban jesuiittakirkko, joka on antanut nimensä koko rionelle. Se rakennettiin alun perin luostariksi 8. vuosisadalla mutta muutettiin keskiajalla romaaniseksi basilikaksi. Kaupunginosan lounaisosassa, Testaccion rajalla on Aurelianuksen muurissa raskaasti linnoitettu Porta San Paolo, jossa toimii nykyisin Via Ostiensesta kertova Museo della Via Ostiense. Vastaavasti kaupungin kaakkoisosassa, Celion rajalla on muurissa Porta San Sebastiano, jossa toimii Rooman kaupunginmuureista kertova Museo delle Mura. == Rajat == San Saban rajat suhteessa naapurikaupunginosiin ovat seuraavat: * Testaccio: Via Raffaele Persichetti → Via Marmorata * Ripa: Viale Manlio Gelsomini → Piazza Albania → Viale Aventino * Celio: Piazza di Porta Capena → Via di Valle delle Camene → Via di Porta San Sebastiano * Ardeatino: Aurelianuksen muuri (Viale di Porta Ardeatina) * Ostiense: Aurelianuksen muuri (Viale di Porta Ardeatina → Piazzale Ostiense) File:Rome, Italy, The Baths of Caracalla facade.jpg|Caracallan kylpylät File:Food and Agriculture Organization HQ 2008.jpg|FAO:n päämaja File:Porta St. Sebastiano Rome 2011 1.jpg|Porta San Sebastiano == Lähteet == == Aiheesta muualla == Luokka:Rooman kaupunginosat
Raili Väre

Raili Marjatta Väre (25. toukokuuta 1938 Pyhäjärvi – 28. elokuuta 2016 Helsinki)Raili Marjatta Väre, Malmin hautausmaa, Helsinki, kortteli 95B (muistolehto), haudattu 5.7.2017, viitattu 16.1.2025 oli suomalainen runoilija.Suomen Kirjailijat 1945–1980, Väre, Raili Marjatta, sivu 770, toimittajat Maija Hirvonen, Hannu Launonen, Anna Nybondas, Inger Bäcksbacka, Suomalaisen Kirjallisuuden Seuran toimituksia 402, Helsinki 1985 (Arkistolinkki) Väre kävi kansankorkeakoulun sekä suoritti lapsityökursseja. Hän toimi seurakuntatyöntekijänä. Raili Väreen puoliso oli Niilo Tapio Väre (1931–1968) vuodesta 1961. == Teoksia == * Sata runoa: pöytälaatikkorunoja. Tekijä, Helsinki 1973 * 100 runoa ; kansi ja kuv. Osmo Väre. R. Väre, Helsinki 1979, 2. painos 1980 * Elävää elämää: runoja. Runogalleria, Helsinki 1993 * Valitut runot 1. Runogalleria, Helsinki 2001 * Valitut runot 2. Runogalleria, Helsinki 2002 == Lähteet == Luokka:Suomalaiset runoilijat Luokka:Vuonna 1938 syntyneet Luokka:Vuonna 2016 kuolleet
David Westlund

David Westlund (s. 5. helmikuuta 1995) on ruotsalainen jääkiekkoilija, joka pelaa SHL-joukkue Brynäs IF:ssä. Hän on Arizona Coyotesin kuudennen kierroksen varaus vuodelta 2014. Westlund teki debyyttinsä ammattilaistasolla SHL:ssä Brynäsin paidassa kaudella 2013–2014. Luokka:Ruotsalaiset jääkiekkoilijat Luokka:Arizona Coyotesin varaamat pelaajat Luokka:Vuonna 1995 syntyneet Luokka:Elävät henkilöt
Tervetuloa Ruotsiin!

Tervetuloa Ruotsiin! (Welcome to Sweden) on amerikkais-ruotsalainen komediasarja, jonka ensimmäinen jakso esitettiin ruotsalaisella TV4-kanavalla 21. maaliskuuta 2014. Sarjan on luonut yhdysvaltalainen koomikko Greg Poehler omien kokemustensa pohjalta, ja hänen siskonsa Amy Poehler toimii sarjan tuottajana. Greg Poehler esittää sarjassa kirjanpitäjä Brucea, joka on asunut 10 vuotta New Yorkissa ja muuttaa sarjan alussa Ruotsiin tyttöystävänsä Emman perässä. Ruotsissa hän joutuu tekemisiin tyttöystävänsä omalaatuisten sukulaisten kanssa ja yrittää samalla sopeutua maan tapoihin. Ruotsissa sarjan avausjaksoa seurasi lähes 1,7 miljoonaa katsojaa, ja kanava tilasi sarjasta toisen tuotantokauden. Yhdysvalloissa sarjan esitys aloitettiin NBC:llä 10. heinäkuuta 2014. Suomessa sarjan ensimmäinen jakso esitettiin AVA:lla 3. marraskuuta 2014, ja se keräsi keskimäärin 278 000 katsojaa. Kyseessä oli kanavan eniten katsojia kerännyt yksittäinen televisiosarjan jakso. == Näyttelijät == == Lähteet == == Aiheesta muualla == * * Sarjan suomalaiset kotisivut * Sarjan ruotsalaiset kotisivut * Sarjan yhdysvaltalaiset kotisivut Luokka:2010-luvun yhdysvaltalaiset tilannekomediat Luokka:Ruotsalaiset komediasarjat Luokka:NBC:n televisio-ohjelmat Luokka:TV4:n televisio-ohjelmat
Torisevanjärvi

Torisevanjärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kauvatsanjoen valuma-alueen Sävijoen alueeseen. == Maantiede == Järven pinta-ala on 7,2 hehtaaria ja sen pituus on 420 metriä ja leveys 300 metriä. Järveen laskee neljä tulo-ojaa. Sen luusua sijaitsee järven pohjoisrannalla, josta saa alkunsa 650 metriä pitkä laskuoja Torisevanojaan, joka laskee Leppälammiin. Järven rantaviiva on 1,1 kilometriä pitkä ja ranta on puoliksipeltoa ja puoliksi moreeni- ja kalliopohjaista metsämaastoa. Rannalla on pari tilaa, joista toinen on museo. == Lähteet == Luokka:Suodenniemen järvet Luokka:Sävijoen alue
Kaarlo Rauramo

Kaarlo Gustaf Rauramo (26. huhtikuuta 1897 Helsinki – 25. joulukuuta 1988 Helsinki)Kuolleita (maksullinen artikkeli) Helsingin Sanomat 8.1.1989, HS Aikakone. Viitattu 4.9.2018. oli suomalainen tykistön upseeri ja eversti. Rauramo kirjoitti ylioppilaaksi vuonna 1915. Hän osallistui sisällissodan aikana jäänmurtaja Volynetzin kaappaukseen. Hän valmistui Kadettikoulusta vuonna 1922 ja Sotakorkeakoulusta vuonna 1931 sekä suoritti Teknillisen korkeakoulun sotatieteellisen osaston tutkinnon vuonna 1929. Talvisodan aikana Rauramo oli ryhmä Talvelan tykistökomentajana ja Kenttätykistörykmentti 14:n komentajana. Jatkosodan aikana hän oli samanaikaisesti 17. divisioonan tykistökomentajana sekä Kenttätykistörykmentti 8:n komentajana. Hänet ylennettiin everstiksi vuonna 1944. Sodan jälkeen Rauramo oli muun muassa pääesikunnan komento-osaston päällikkönä vuosina 1946–1951, Kenttätykistörykmentti 4:n komentajana vuonna 1951 ja Kenttätykistörykmentti 3:n komentajana vuosina 1951–1956. ==Lähteet== Luokka:Suomalaiset everstit Luokka:Vuonna 1897 syntyneet Luokka:Vuonna 1988 kuolleet
Brent Krahn

Brent Krahn (s. 2. huhtikuuta 1982) on kanadalainen ammattilaisuransa lopettanut jääkiekkoilija. Hänet varattiin NHL-joukkue Calgary Flamesiin yhdeksäntenä pelaajana NHL:n varaustilaisuudessa vuonna 2000. Hän pelasi urallaan yhden NHL-ottelun Dallas Starsissa. == Ura == Krahn pelasi junioriurallaan WHL:ssä Calgary Hitmenissä ja Seattle Thunderbirdsissä ennen kuin hänet varattiin ensimmäisellä kierroksella Calgary Flamesiin NHL:n varaustilaisuudessa 2000. Hän oli toinen tilaisuudessa varattu maalivahti ensimmäisenä varatun Rick DiPietron jälkeen. Myöhemmin hän pelasi pitkän aikaa AHL:ssä San Antonio Rampagessa, Lowell Lock Monstersissa, Omaha Ak-SarBen Knightsissa ja Quad City Flamesissa. Polvivamma kuitenkin häiritsi hänet kehittymistään ja Krahnia pidettiin huonona varauksena. Kauden 2007-2008 jälkeen pelattuaan kahdeksan vuotta Flamesin organisaatiossa, Krahn jäi ilman jatkosopimusta ja hänestä tuli vapaa pelaaja. 24. syyskuuta 2008 hän teki Dallas Starsin kanssa sopimuksen. Pelattuaan alkukauden Chicago Wolvesissa, Krahn kutsuttiin Dallasiin, jossa hän teki NHL-debyyttinsä 14. helmikuuta Chicago Blackhawksia vastaan, kun hän siirtyi viimeiseksi eräksi pelaamaan Marty Turcon tilalle. Luokka:Calgary Flamesin varaamat pelaajat Luokka:Vuonna 1982 syntyneet Luokka:Elävät henkilöt Luokka:Kanadalaiset jääkiekkoilijat
Kannusjärvi

Kannusjärvi voi tarkoittaa ainakin seuraavia asioita: ==Kylä tai asuinalue== *Kannusjärvi, kylä Haminassa ==Järvi== * Kannusjärvi, järvi Kokemäellä * Kannusjärvi, järvi Haminassa * Kannusjärvi, järvi Heinolassa * Kannusjärvi, järvi Kokemäellä * Kannusjärvi, järvi Kokkolassa * Kannusjärvi, järvi Tohmajärvellä Luokka:Järvien täsmennyssivut
Mihail Jakubov

Mihail Jurjevitš Jakubov (, s. 16. helmikuuta 1982, Barnaul, Neuvostoliitto) on venäläinen jääkiekkoilija, joka pelasi ammattilaisena Venäjällä ja Yhdysvalloissa vuosina 2000–2016. Jakubov varattiin NHL:ään kymmenentenä pelaajana Chicago Blackhawksiin vuoden 2000 varaustilaisuudessa. Jakubov voitti vuonna 2006 Pajulahti cupin ja vuonna 2007 Putškovin turnauksen Severstal Tšerepovetsissa. == Tilastot == 1997-1998 Lada Toljatti-2 Venäjä3 7 0 0 0 0 - - - - - 1998-1999 Lada Toljatti-2 Venäjä3 47 13 6 19 0 - - - - - 1999-2000 Lada Toljatti-2 Venäjä3 35 12 12 24 34 - - - - - 2000-2001 Lada Toljatti RSL 26 0 0 0 4 - - - - - 2001-2002 Red Deer Rebels WHL 71 32 57 89 54 23 14 9 23 28 2002-2003 Norfolk Admirals AHL 62 5 6 11 36 9 0 0 0 8 2003-2004 Chicago Blackhawks NHL 30 1 7 8 8 - - - - - Norfolk Admirals AHL 51 9 18 27 22 8 0 3 3 2 2004-2005 Norfolk Admirals AHL 59 12 15 27 43 3 0 0 0 0 2005-2006 Spartak Moskova RSL 29 5 6 11 38 - - - - - Chicago Blackhawks NHL 10 1 2 3 8 - - - - - Norfolk Admirals AHL 8 1 3 4 8 - - - - - Florida Panthers NHL 13 0 1 1 4 - - - - - 2006-2007 Severstal Tšerepovets RSL 52 6 16 22 111 5 1 1 2 4 2007-2008 Severstal Tšerepovets RSL 55 4 12 16 52 8 2 1 3 4 2008-2009 Severstal Tšerepovets KHL 56 7 8 15 48 - - - - - 2009-2010 Severstal Tšerepovets KHL 35 0 7 7 20 - - - - - Spartak Moskova KHL 9 1 3 4 4 7 0 0 0 2 2010-2011 Jugra Hanty-Mansijsk KHL 53 11 10 21 44 6 0 1 1 4 2011-2012 Metallurg Magnitogorsk KHL 52 8 10 18 26 12 1 4 5 2 2012-2013 Metallurg Magnitogorsk KHL 52 1 7 8 24 7 0 0 0 0 2013-2014 Jugra Hanty-Mansijsk KHL 32 2 11 13 18 - - - - - 2014-2015 Vitjaz Podolsk KHL 46 3 5 8 50 - - - - - 2015-2016 HK Sotši KHL 30 0 1 1 16 1 0 0 0 2 2 kautta yhteensä NHL 53 2 10 12 20 - - - - - 4 kautta yhteensä AHL 180 28 41 69 109 20 0 3 3 10 8 kautta yhteensä KHL 365 33 62 95 250 33 1 5 6 10 == Lähteet == Luokka:Venäläiset jääkiekkoilijat Luokka:Chicago Blackhawksin varaamat pelaajat Luokka:Vuonna 1982 syntyneet Luokka:Elävät henkilöt
Pavel Vorobjov

Pavel Sergejevitš Vorobjov (, s. 5. toukokuuta 1982) on venäläinen entinen jääkiekkoilija. Hän saavutti urallaan Venäjän superliigan mestaruuden kahdesti. == Ura == Vorobjov varattiin NHL:ään 11. pelaajana Chicago Blackhawksiin vuonna 2000. Pelattuaan kaksi kautta Chicago Blackhawksissa, Vorobjov ilmoitti elokuussa 2006, että hän ei ole palaamassa joukkueeseen, vaan jatkaa uraansa Venäjällä. Vorobjov syytti yhdysvaltalaisia ja erityisesti Blackhawksin organisaatiota siitä, että he syrjivät venäläisiä. Blackhawksilla oli Vorobjovin NHL-oikeudet vielä kauden 2008–2009 loppuun asti. Vorobjov ei sulkenut pois paluutaan NHL:ään, mutta toivoi, että Blackhawks kauppaisi hänen oikeutensa pois. Luokka:Venäläiset jääkiekkoilijat Luokka:Chicago Blackhawksin varaamat pelaajat Luokka:Vuonna 1982 syntyneet Luokka:Elävät henkilöt
Carl-Erik Ström

Carl-Erik (Calle) Ström (s. 25. heinäkuuta 1938 Tammisaari) on suomalainen Tukholmassa asuva valokuva-, installaatio- ja käsitetaiteilija sekä ruotsin kielellä kirjoittava kirjailija. Ström edusti Suomea Venetsian biennaalissa 1984 viinimarjaetanan elämästä kuvaamallaan valokuvasarjalla Silence.Suomen valokuvataiteen museo : Carl-Erik Ström Kuvataiteilijamatrikkeli : Carl-Erik Ström == Teoksia == * Tre : runoja ; tekijät Börje Ahlö, Carl-Erik Ström ja Dan Sundell. Schildt, Helsingfors 1968 * I molnmuseet : runoja. Schildt, Helsingfors 1971 * Åtta till fem : novelleja. Schildt, Helsingfors 1974 * Fotografens makt - The mighty photographer ; tekijät Mats B., Carl-Erik Ström. Kalejdoskop, Åhus 1979 * Biennale di Venezia 1984 : Finlandia - The Venice Biennale 1984 : Finland : Carl-Erik Ström. Suomen Biennale toimikunta, Helsinki 1984 * Silence : fotografier 1980-87 - photographs 1980-87. Kalejdoskop, Åhus 1988 == Lähteet == Luokka:Suomalaiset valokuvaajat Luokka:Suomenruotsalaiset kirjailijat Luokka:Vuonna 1938 syntyneet Luokka:Elävät henkilöt
Prati

Prati on Rooman 22. rione, jota ympäröivät lounaassa Vatikaanivaltio, lännessä Trionfale, pohjoisessa Della Vittoria, idässä Tiberjoki ja etelässä Borgo. Sen koko on noin 127 hehtaaria, väkiluku 15 600 ja väestötiheys 12 300 asukasta neliökilometrillä (2013). Pratin aluetta peittivät 1800-luvulle asti soiset niityt, jonne monet Roomaan hyökänneistä sotajoukoista leiriytyivät piirityksen ajaksi. Vuonna 1882 Italian valtio ja Rooman kaupunki julkistivat yhteistyösuunnitelman, jonka tavoitteena oli perustaa alueelle ”eurooppalainen” kaupunginosa leveine katuineen ja suurine aukioineen. Suunnitelmaan sisältyi myös suuri kasarmialue Pratin pohjoisosassa sekä Oikeuspalatsi (1910) Tiberjoen rannalla. Alueen pääkaduksi valmistui Via Cola di Rienzo, josta tuli nopeasti yksi Rooman tärkeimmistä ja kalleimmista ostoskaduista. Muun rakentamisen ohella kaupunginosaan kohosi myös useita kirkkoja, kuten alumiinikupolinen San Gioacchino (1898) sekä uusgoottilaiset Santa Maria del Rosario (1916) ja Sacro Cuore del Suffragio (1917). == Rajat == Pratin rajat suhteessa naapurikaupunginosiin ovat seuraavat: * Vatikaanivaltio: Piazza del Risorgimiento → Via Leone IV * Trionfale: Via Leone IV * Della Vittoria: Viale delle Milizie → Tiberjoki * Borgo: Tiberjoki → Piazza Adriana → Via Alberico II → Via Stefano Porcari → Piazza del Risorgimento File:Courthouse facade, Rome, Italy.jpg|Oikeuspalatsi File:Prati - piazza dei Quiriti e fontana 1150613.JPG|Piazza dei Quiriti File:Sacro Cuore del Suffragio - esterno.jpg|Sacro Cuore del Suffragio == Lähteet == == Aiheesta muualla == Luokka:Rooman kaupunginosat
Aleksei Smirnov

Aleksei Sergejevitš Smirnov (, s. 28. tammikuuta 1982) on venäläinen entinen jääkiekkoilija. Mighty Ducks of Anaheim varasi Smirnovin NHL:ään 12. pelaajana vuoden 2000 varaustilaisuudessa. Hän pelasi joukkueessa 52 peliä. Pääosan urastaan Smirnov pelasi Venäjällä useassa eri seurassa. Luokka:Venäläiset jääkiekkoilijat Luokka:Anaheim Ducksin varaamat pelaajat Luokka:Vuonna 1982 syntyneet Luokka:Elävät henkilöt
Václav Nedorost

Václav Nedorost (s. 16. maaliskuuta 1982) on tšekkiläinen entinen jääkiekkoilija. Hän pelasi urallaan kolmena kautena NHL-liigassa ja muutoin Tšekissä ja KHL:ssä. == Ura == Nedorost varattiin ensimmäisellä kierroksella 14. pelaajana Colorado Avalancheen vuoden 2000 varaustilaisuudessa. Nedorost pelasi ensimmäisen kerran Pohjois-Amerikassa Coloradon AHL-farmiseura Hershey Bearsissa kaudella 2001–2002. Hän pelasi kauden aikana myös 25 peliä Coloradossa. Niissä hän teki kaksi maalia ja syötti kaksi. Kaudella 2002–2003 hän pelasi Coloradossa 42 peliä. 19\. heinäkuuta 2003 ennen kauden 2003–2004 alkua Colorado kauppasi Nedorostin yhdessä Eric Messierin kanssa Florida Panthersiin, joka antoi tilalle Peter Worrellin ja toisen kierroksen varausvuoron. Hän pelasi Floridassa 32 ottelua kyseisen kauden aikana. Työsulkukaudella 2004–2005 Nedorost pelasi kotimaassaan Tšekin Extraligassa HC Bílí Tygři Liberecissä. Seuraavalla kaudella hän ei loukkaantumisen vuoksi pelannut otteluakaan. Kaudeksi 2006–2007 hän siirtyi välivuoden jälkeen CB Hokej 2013:een ennen paluutaan HC Bílí Tygři Libereciin seuraavaksi kaudeksi. 19\. toukokuuta 2010 Nedorost siirtyi yksivuotisella sopimuksella Venäjälle KHL:ssä pelaavaan Metallurg Novokuznetskiin. Nedorost pelasi kaksi kautta Donbass Donetskissa ennen kuin joukkue jättäytyi pois KHL:stä Ukrainan poliittisen tilanteen vuoksi. Nedorost siirtyi vapaaksi agentiksi ja teki vuoden mittaisen sopimuksen HC Slovan Bratislavan kanssa 4. elokuuta 2014. Luokka:Vuonna 1982 syntyneet Luokka:Elävät henkilöt Luokka:Tšekkiläiset jääkiekkoilijat Luokka:Colorado Avalanchen varaamat pelaajat
Artjom Krjukov

Artjom Anatoljevitš Krjukov (, s. 5. maaliskuuta 1982) on venäläinen entinen jääkiekkoilija. Krjukov on Buffalo Sabresin ensimmäisen kierroksen varaus vuodelta 2000. Korkeasta varauksestaan huolimatta Krjukov ei pelannut koko uransa aikana Pohjois-Amerikassa, vaan pelasi ainoastaan kotimaassaan Venäjällä. Hän on pelannut Venäjän superliigassa ja KHL:ssä Lokomotiv Jaroslavlissa, SKA Pietarissa, Sibir Novosibirskissä, Vitjaz Tšehovissa, Avtomobilist Jekaterinburgssa, Amur Habarovskissa, HK Sotšissa ja Severstal Tšerepovetsissa. Krjukov jätti kauden 2009–2010 kokonaan väliin harjoituskaudella tulleen polvivamman vuoksi. Luokka:Venäläiset jääkiekkoilijat Luokka:Buffalo Sabresin varaamat pelaajat Luokka:Vuonna 1982 syntyneet Luokka:Elävät henkilöt
Pekka Majuri

Pekka Majuri (s. 25. syyskuuta 1949 Toijala) on suomalainen kokoomuksen poliitikko, entinen Helsingin kaupunginvaltuutettu ja eversti evp. Hänet valittiin Helsingin Kokoomuksen puheenjohtajaksi joulukuussa 2014. Majuri oli ehdolla vuoden 2015 eduskuntavaaleissa. Majuri jäi eläkkeelle Puolustusvoimista vuonna 2008. Hän ehti palvella loppuvuosinaan mm. Puolustusministeriössä, Pääesikunnassa ja Puolustusvoimien Materiaalilaitoksessa. MPK:n toiminnanjohtaja hän oli vuosina 2003–2008 http://www.reservilaisliitto.fi/uutishuone/res_arkisto/mpk_lle_uusi_toiminnanjohtaja.3569.news . Hänen vuonna 1998 Kadettikoulusta valmistunut poikansa everstiluutnantti Petri Majuri http://www.tykkimiehet.fi/tapahtumat/suomen-tykiston-paiva-2014/ on toiminut heinäkuusta 2015 lähtien Tykistökoulun johtajana. ==Lähteet== == Aiheesta muualla == * Pekka Majurin verkkosivut Luokka:Helsingin kaupunginvaltuutetut Luokka:Kansallisen Kokoomuksen poliitikot Luokka:Suomalaiset everstit Luokka:Vuonna 1949 syntyneet Luokka:Elävät henkilöt
Élan

"Élan" on Nightwishin ensimmäinen single albumilta Endless Forms Most Beautiful. Sen julkaisi Nuclear Blast 13. helmikuuta 2015. Se julkaistiin CD:nä ja mini-LP:nä. Élan on ensimmäinen Floor Jansenin kanssa äänitetty julkaisu ja ensimmäinen, jolla Troy Donockley on yhtyeen vakituisena jäsenenä mukana. Musiikkityyliä voi kuvailla sinfoniseksi rockiksi. == Tausta == Nightwishin ilmoituksessa singlestä oli mukana lainaus Walt Whitmanilta, jota Tuomas Holopainen kutsui "Setä Waltiksi" (). Whitmanin runo oli Holopaiselle lähtökohta kappaleen "Élan" kirjoittamiseen. Teemana on elämän tarkoitus, joka voi olla jotain erilaista kaikille. == Kappaleet == == Musiikkivideo == "Élanin" musiikkivideo julkaistiin myös 13. helmikuuta. Videon ohjasi Ville Lipiäinen. Etelä-Suomessa kuvatussa musiikkivideossa esiintyy kokeneita suomalaisia näyttelijöitä eri rooleissa: Seela Sella, Vesa Vierikko, Ismo Kallio, Eeva Litmanen, Pekka Huotari ja Antti Litja. == Menestys == Singlen nimikappale Élan nousi suoraan ensimmäisellä listaviikollaan (viikko 8/2015) Suomen latauslistan ykköseksi. == Lähteet == == Aiheesta muualla == * Luokka:Nightwishin kappaleet Luokka:Vuoden 2015 kappaleet
Meng Jiangnü

Meng Jiangnü (, Mèng Jiāng Nǚ) on kiinalaisissa tarinoissa esiintyvä naishahmo. Tarina tunnetaan jo 600-luvulta eaa. ja nykymuotonsa se sai Tang- dynastian aikakaudella. Tarinaa on sittemmin käytetty useissa eri teoksissa. Meng Jiangnü ei ole varsinainen henkilönnimi, vaan Jiang oli Qi-dynastian hallitsijoiden sukunimi ja Meng tarkoittaa vanhinta tytärtä, joka on syntynyt jalkavaimon kanssa. ==Tarina== ===Tarinan varhaiset muodot=== Meng Jiangnü esiintyy ensimmäisen kerran teoksessa Zuozhuan, jossa hänet kuvaillaan Qi- dynastian kevättä ja syksyä-kaudella eläneen kenraali Qi Liangin vaimona. Tarinassa Qi Liangin kuoltua taistelussa tämän markiisi tuo osanottonsa Meng Jiangnülle tavattuaan tämän kaupungilla. Tämä kuitenkin nuhtelee markiisia osanottojen kertomisesta moukkamaisesti. Näinpä markiisi matkustaa Qi Liangin kotiseudulle osoittaakseen osanottonsa parempaan tapaan. Tarinan tarkoituksena lienee ollut tähdentää Meng Jiangnün soveliaisuutta. Tarina mainitaan myös muissa kongfutselaisissa klassikoissa, kuten Lijissä ja Mengzissä. Han- dynastian aikana tarina muuttui ja sen pääaiheeksi nousi Meng Jiangnün soveliaisuuden sijaan tämän suru miehensä kohtalosta. Liu Xiang keskittyy kirjoittamassaan biografiassa tämän suruun ja lisää Jiangnün surmanneen itsensä leskeksi tultuaan. Hänen tarinassaan Jiangnün jää kuolleen miehensä ruumiin luo kaupungin muurin laidalla ja suri tätä kymmenen päivää, mikä johti muurin murtumiseen. Tarina jatkuu sillä, että näin miehensä menettäneenä ja ilman vanhempia tai lapsia Jiangnü hukuttautuu Zijiangin jokeen. ===Tarina nykymuodossaan=== Tarina muuttui edelleen Tang-dynastian aikana suurin piirtein nykyiseen muotoonsa. Japanissa kahden osittain säilyneen kertomuksen mukaan Jiangnü elikin 200-luvulla eaa. alkuperäisen 500-luvun sijaan. Myös alkuperäinen kaupungin muuri muuttuu Kiinan muuriksi. Kiinan muuri rakennettiin Qin-dynastian ensimmäisen keisarin valtakaudella 221–210 eaa., mikä selittänee tarpeen vaihtaa Jiangnün elinaikaa. Näissä kahdessa säilyneessä tarinassa kertomus on peruspiirteiltään samanlainen. Aikaisempien tarinoiden Qi Liang muuttuu kenraalista tavalliseksi kansalaiseksi. Hänet viedään monien muiden tavoin rakentamaan Kiinan muuria, mutta raskaan työn takia hän pakenee ja piiloutuu paikallisen ylimystön jäsenen puutarhaan. Siellä hän tapaa tämän lammikossa kylpevän tyttären, joka pyytää häntä naimisiin kanssaan. Liang ei aluksi suostu miehen alhaisen syntyperän ja karkumatkan takia, mutta Jiangnü taivuttelee tämän vetoamalla siihen, että tämä on nähnyt hänet alasti, eikä näin sovi tapahtua kuin yhden miehen kanssa. Naimisiin mentyään Liang palaa Kiinan muurille, jossa hänen paostaan suuttunut työnjohtaja pieksee hänet kuoliaaksi. Sitten Liangin ruumis muurataan muuriin. Tästä kuultuaan Jiangnü saapuu muurille, jossa hän suree ja aikaisempien tarinoiden mukaisesti muuri lopulta murtuu tämän seurauksena paljastaen hänen miehensä luut, jotka hän sitten hautaa. ==Lähteet== Luokka:Kiinan kirjallisuus
Bella Cortez

Bella Cortez (oikealta nimeltään Alicia Paneque, s. 30. marraskuuta 1943 Oriente) on kuubalaissyntyinen tanssija ja elokuvanäyttelijä. Tanssijana toiminut Cortez saapui 1960-luvun alussa Italiaan, jossa hänestä tuli tuottaja Emimmo Salvin suojatti. Hän näytteli naispääosia noin kymmenessä elokuvassa, joista tunnetuin on Vulcano, figlio di Giove (1962). Vuosikymmenen puolessavälissä Cortez vetäytyi valkokankaalta, meni naimisiin ja perusti perheen. Hän asuu nykyään Floridassa. ==Elokuvia== * Il gigante di Metropolis, 1961 * Vulcano, figlio di Giove, 1962 * Le sette fatiche di Alì Babà, 1962 * Sindbad contro i sette saraceni, 1964 ==Lähteet== ==Aiheesta muualla== * Luokka:Kuubalaiset näyttelijät Luokka:Kuubalaiset tanssijat Luokka:Vuonna 1943 syntyneet Luokka:Elävät henkilöt
FS Durance (A629)

Durance (runkonumero A629) oli Ranskan laivaston Durance-luokan tankkeri (). == Valmistus == Alus tilattiin Brestin laivastontelakalta, missä köli laskettiin 10. joulukuuta 1973. Se laskettiin vesille 11. syyskuuta 1975 ja otettiin palvelukseen 12. huhtikuuta 1977.netmarine.net == Palvelus == Alus myytiin Argentiinalle, jolle se luovutettiin 12. heinäkuuta 1999 Brestissä. Alus liitettiin elokuussa Argentiinan laivastoon nimellä ARA Patagonia ja sen kotisatamana on Puerto Belgrano. == Lähteet == == Aiheesta muualla == *aluksen historiaa Luokka:Durance-luokan tankkerit
Fjällbackamorden

Fjällbackamorden (Fjällbackan murhat) on ruotsalainen televisioelokuvasarja. Sen jaksot kestävät noin 90 minuuttia, ja kaksi niistä on näytetty elokuvateatterissa. Jaksoja on 12, joista kuusi on näytetty Suomessa. Ohjelma perustuu Camilla Läckbergin Fjällbackamorden-kirjoihin. Jaksoissa on kaksi eri ohjaajaa, sillä alkuperäinen ohjaaja Daniel Lind Lagerlöf katosi kesken kuvausten 6. lokakuuta 2011, ja hänet julistettiin kuolleeksi. Richard Petrelius ohjasi loput sarjasta. Jaksoja alettiin näyttämään vuonna 2012. == Näyttelijät == * Claudia Galli – Erica * Richard Ulfsäter – Patrick * Pamela Cortes Bruna – Paula * Lennart Jähkel – Mellberg * Ann Westin – Annika * Lukas ja Simon Broden – Anton ja Noel * Ellen Stenman Göransson – Maja == Suomessa näytetyt elokuvat == * Valon kuningatar * Kadonnut ystävä * Perillinen * Rannikkovartija * Kuolema saapuu Fjällbackaan * Meri antaa, meri ottaa. ==Lähteet== * http://www.svt.se/fjallbackamorden/camilla-lackbergs- fjallbackamorden Luokka:Ruotsalaiset televisioelokuvat Luokka:Ruotsalaiset rikossarjat Luokka:SVT:n televisio-ohjelmat
Chris O’Dowd

Christopher ”Chris” O’Dowd (s. 9. lokakuuta 1979 Boyle, Irlanti) on irlantilainen näyttelijä, joka on esiintynyt useissa menestyneissä televisiosarjoissa ja elokuvissa. Hänen tunnetuin televisioroolinsa on Roy Trenneman komediasarjassa IT-porukka. ==Filmografia== ===Elokuva=== Vuosi Suomenkielinen nimi Alkuperäinen nimi Rooli 2003 Conspiracy of Silence Conspiracy of Silence James 2004 Vera Drake Vera Drake Sidin asiakas 2005 Festival Festival Tommy O’Dwyer 2008 How to Lose Friends & Alienate People How to Lose Friends & Alienate People Post Modern Review Staff 2009 Merirosvoradio The Boat That Rocked ”Simple” Simon Swafford 2009 Frequently Asked Questions About Time Travel Frequently Asked Questions About Time Travel Roy 2010 Gulliverin matkat Gulliver’s Travels Edward 2010 Dinner for Schmucks Dinner for Schmucks Marco 2011 Morsiusneidot Bridesmaids Nathan Rhodes 2011 Friends with Kids Friends with Kids Alex 2012 This Is 40 This Is 40 Ronnie 2012 Frankie Go Boom 3,2,1... Frankie Go Boom Bruce 2012 The Sapphires The Sapphires Dave Lovelace 2013 Thor: The Dark World Thor: The Dark World Richard 2013 Salainen valtakunta Epic Öykkä (äänirooli) 2013 The Double The Double Hoitaja 2014 Calvary Calvary Jack Brennan 2016 Neiti Peregrinen koti eriskummallisille lapsille Miss Peregrine’s Home for Peculiar Children Franklin Portman 2018 The Cloverfield Paradox The Cloverfield Paradox Mundy ===Televisio=== Vuosi Suomenkielinen nimi Alkuperäinen nimi Rooli Huomioita 2003 Red Cap Red Cap Bernie Maddox jakso Crush 2003–2005 The Clinic The Clinic Brendan Davenport 18 jaksoa 2005 The Year London Blew Up: 1974 The Year London Blew Up: 1974 Dowd Televisioelokuva 2006 Rouva pääministeri The Amazing Mrs Pritchard Rehtori 2 jaksoa 2006 Showbands II Showbands II Mervin Mooney Televisioelokuva 2006 Doc Martin Doc Martin Jonathan Crozier jakso On the Edge 2006–2010, 2013 IT-porukka The IT Crowd Roy Tenneman 2007 Roman's Empire Roman's Empire Jase Televisiominisarja 2009 FM FM Lindsay Carol 2010 Little Crackers Little Crackers Joulupukki / Oma itsensä jakso Chris O'Dowd's Little Cracker: Capturing Santa 2011 Veripunainen, lumivalkoinen The Crimson Petal and the White William Rackham Televisiominisarja 2011-2012 Family Guy Family Guy Butler / Contestant / Guard (äänirooli) 2 jaksoa 2012–2013 Girls Girls Thomas-John 5 jaksoa 2012- Moone Boy Moone Boy Sean Murphy Näyttelijä, vastaava tuottaja, käsikirjoittaja 2013–2014 Monsters vs. Aliens Monsters vs. Aliens Dr. Cockroach (äänirooli) 26 jaksoa 2013 Family Tree Family Tree Tom Chadwick 8 jaksoa == Lähteet == ==Aiheesta muualla== * * Luokka:Irlantilaiset näyttelijät Luokka:Vuonna 1979 syntyneet Luokka:Elävät henkilöt
Akridiinioranssi

Akridiinioranssi (C17H19N3) on akridiinirakenteisiin väriaineisiin kuuluva orgaaninen yhdiste. Yhdistettä käytetään väriaineena erityisesti mikrobiologisissa fluoresenssimikroskopiatutkimuksissa. ==Ominaisuudet== Huoneenlämpötilasa akridiinioranssi on oranssia kiteistä ainetta. Yhdiste liukenee veteen, etanoliin ja dimetyylisulfoksidiin. Akridiinioranssia käytetään tyypillisimmin joko hydrokloridisuolana tai kaksoissuolana, josta vastaionina on kloridi ja toisena kationina sinkki. Akridiinioranssin absorptiomaksimin aallonpituus on 500 nm ja yhdiste fluoresoi 526 nm:n aallonpituudella. Akridiinioranssi kykenee interkalatoitumaan DNA:n kaksoiskierrerakenteessa emästen väliin. ==Valmistus ja käyttö== Akridiinioranssia valmistetaan kondensoimalla N,N-dimetyyli-1,3-diaminobentseeniä ja 3-dimetyyliaminobentsaldehydiä. Toinen tapa valmistaa yhdistettä on bis(4-dimetyyliamino-2-nitrofenyyli)metaanin pelkistys sinkin avulla.Thomas Gessner & Udo Mayer: Triarylmethane and Diarylmethane Dyes, Ullmann's Encyclopedia of Industrial Chemistry, John Wiley & Sons, New York, 2000. Viitattu 9.12.2014 Akridiinioranssia käytetään biologississa ja biokemiallisissa tutkimuksissa värjäävänä reagenssina. Sillä voidaan värjätä muun muassa bakteerisoluja ja nukleiinihappoja. DNA:n ja väriaineen muodostama kompleksi fluoresoi vihreänä ja RNA:n ja akridiinioranssin muodostaman kompleksin fluoresenssi on punaisella aallonpituudella. Tähän tarkoitukseen akridiinioranssia käytetään muun muassa fluoresenssimikroskopiassa ja sytometriassa. Akridiinioranssi värjää puuvillan oranssiksi. ==Lähteet== Luokka:Molekyylibiologia Luokka:Väriaineet
FS Meuse (A607)

Meuse (runkonumero A607) on Ranskan laivaston Durance-luokan tankkeri (). == Valmistus == Alus tilattiin Brestin laivastontelakalta, missä köli laskettiin 2. kesäkuuta 1977. Se laskettiin vesille 2. joulukuuta 1978 ja otettiin palvelukseen 21. marraskuuta 1980.Marine Militaire - Meuse == Palvelus == Alus oli 2014 edelleen palveluksessa sijoitettuna Toulonin laivastotukikohtaan. == Lähteet == Luokka:Durance-luokan tankkerit
The Best Damn Thing (kappale)

The Best Damn Thing on Avril Lavignen kappale vuodelta 2008. Siitä on tehty video, jossa Lavigne on cheerleaderina ja laulaa lavalla. Luokka:Avril Lavignen kappaleet Luokka:Vuoden 2008 kappaleet
FS Var (A608)

Var (runkonumero A608) on Ranskan laivaston Durance-luokan tankkeri (). == Valmistus == Alus tilattiin Brestin laivastontelakalta, missä köli laskettiin 8. toukokuuta 1979. Se laskettiin vesille 1. kesäkuuta 1981 ja otettiin palvelukseen 29. tammikuuta 1983.Marine Militaire - Var == Palvelus == Var oli 2014 edelleen palveluksessa sijoitettuna Toulonin laivastotukikohtaan. == Lähteet == Luokka:Durance-luokan tankkerit
FS Marne (A630)

Marne (runkonumero A630) on Ranskan laivaston Durance-luokan tankkeri (). == Valmistus == Alus tilattiin Brestin laivastontelakalta, missä köli laskettiin 4. elokuuta 1982. Se laskettiin vesille 2. helmikuuta 1985 ja otettiin palvelukseen 16. tammikuuta 1987.Marine Militaire - Marne == Palvelus == Marne oli palveluksessa 2014 sijoitettuna Toulonin laivastotukikohtaan. == Lähteet == Luokka:Durance-luokan tankkerit
FS Somme (A631)

Somme (runkonumero A631) on Ranskan laivaston Durance-luokan tankkeri (). == Valmistus == Alus tilattiin Brestin laivastontelakalta, missä köli laskettiin 3. toukokuuta 1985. Se laskettiin vesille 3. lokakuuta 1987 ja otettiin palvelukseen 7. maaliskuuta 1990.Marine Militaire - Somme == Palvelus == Somme oli palveluksessa 2014 sijoitettuna Brestin laivastotukikohtaan. == Lähteet == Luokka:Durance-luokan tankkerit
Artjom Žmurko

Artjom Vladimirovitš Žmurko (; s. 3. lokakuuta 1985 Polisajevo) on venäläinen maastohiihtäjä. Žmurko debytoi maastohiihdon maailmancupissa tammikuussa 2010 Otepäässä ollen 15 kilometrin perinteisen hiihtotavan kilpailun yhdeksäs saavuttaen heti ensimmäiset maailmancupin pisteensä. Žmurko saavutti avausvoittonsa heti viikon päästä debyytistään Rybinskin 30 kilometrin yhdistelmäkilpailussa. Tuo voitto on myös Žmurkon ainoa voitto ja palkintokorokesijoitus. Vuonna 2009 Žmurko voitti 30 kilometrin perinteisen hiihtotavan kilpailussa kultaa talviuniversiadeissa Kiinan Harbinissa. Žmurko lopetti uransa maastohiihtäjänä vuonna 2017. == Lähteet == * http://data.fis- ski.com/dynamic/athlete- biography.html?sector=CC&competitorid;=120741&type;=result&category;=UVS&season;=ALL&sort;=&discipline;=ALL&position;=&place;=&Submit;=Search&limit;=50 Luokka:Venäläiset maastohiihtäjät Luokka:Vuonna 1985 syntyneet Luokka:Elävät henkilöt
Pasi Ahonen

Pasi Ahonen (s. 17. toukokuuta 1981 Lahti) on suomalainen uransa lopettanut mäkihyppääjä, joka edusti Lahden Hiihtoseuraa. Ahosen isoveli Janne Ahonen on yksi kaikkien aikojen parhaista mäkihyppääjistä. Ahonen toimii myös valmentajana veljenpojalleen Mico Ahoselle Ahonen on kilpaillut mäkihypyn maailmancupissa kaksi osakilpailua. Hän teki debyyttinsä joulukuussa 2000 Kuopiossa saavuttaen uransa parhaan sijoituksen, sijan 32. Toisen kilpailunsa Ahonen hyppäsi marraskuussa 2002 Rukalla sijoittuen 39:nneksi. Hän ei ole saavuttanut urallaan maailmancupin pisteitä. Ahonen on kilpaillut myös Continental Cupissa, jossa hän on sijoittunut neljästi kärkikymmenikköön. Hänen paras sijoituksensa on seitsemäs Braunlagen normaalimäen kilpailusta helmikuulta 2002. == Lähteet == * http://data.fis-ski.com/dynamic/athlete- biography.html?sector=JP&competitorid;=447&type;=result&category;=COC&season;=ALL&sort;=&discipline;=ALL&position;=10&place;=&Submit;=Search&limit;=50 === Viitteet === Luokka:Suomalaiset mäkihyppääjät Luokka:Vuonna 1981 syntyneet Luokka:Elävät henkilöt
Josephine Bornebusch

Leyla Jerrie Josephine Bornebusch (s. 12. syyskuuta 1981) on ruotsalainen näyttelijä, ohjaaja ja juontaja. Hän on näytellyt muun muassa televisiosarjassa Onnea onkimassa (Solsidan). Vuonna 2014 Bornebusch esiintyi ruotsalais-yhdysvaltalaisessa sarjassa Tervetuloa Ruotsiin!, jota hän oli myös mukana käsikirjoittamassa. Ruotsissa sarjaa esitti TV4, Yhdysvalloissa NBC ja Suomessa AVA. Bornebuschin ensimmäinen ohjaus on lastenelokuva Lasse-Maijan etsivätoimisto, joka sai ensi-iltansa elokuussa 2018. == Yksityiselämä == Bornebusch meni naimisiin vuonna 2010. Hänen esikoispoikansa syntyi elokuussa 2014. == Valikoitu filmografia == * Moderna människör (1983) * Varustamo (1999) * Syvän joen salaisuus (2000) * Vingar av glas (2000) * Koirakikka (2002) * Playa del Sol (2006) * Onnea onkimassa (2010) * Små citroner gula (2013) * Tervetuloa Ruotsiin! (2014) * Vadelmavenepakolainen (2014) * Rakasta mua (2019–2020) == Lähteet == == Aiheesta muualla == * Luokka:Ruotsalaiset näyttelijät Luokka:Vuonna 1981 syntyneet Luokka:Elävät henkilöt
Latvajärvi (Suodenniemi)

Latvajärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kauvatsanjoen valuma-alueen Sävijoen alueeseen. == Maantiede == Järven pinta-ala on 2,5 hehtaaria ja sen pituus on 350 metriä ja leveys 100 metriä. Järveen laskee neljä tulo-ojaa, joista yksi on Vähä Latvajärven laskuoja. Järven luusua sijaitsee järven etelärannalla, josta saa alkunsa noin 5 metriä pitkä Leppälammiin laskeva Torisevanoja. Järven rantaviiva on 0,76 kilometriä pitkä ja ranta on pääosin moreeni- ja kalliopohjaista metsämaastoa, joka on paikoin soista. Rannan lähettyvillä on peltoa ja pari maatilaa. == Lähteet == Luokka:Suodenniemen järvet Luokka:Sävijoen alue
Lauri Lamminmäki (kaupunginjohtaja)

Lauri Seppo Antero Lamminmäki (s. 21. kesäkuuta 1955 Helsinki) on Kouvolan kaupunginjohtaja heinäkuusta 2009 alkaen. Lamminmäki valmistui valtiotieteen kandidaatiksi Helsingin yliopistosta 1985 ja sai maisterin arvon 1994. Hän työskenteli vuosina 1985–2000 Keskisen Uudenmaan kumppanuusyhdistyksen projektipäällikkönä, Espoon kauppakamarin asiamiehenä, Kirkkonummen kunnan elinkeinoasiamiehenä, Juankosken elinkeinoasiamiehenä ja vs. kunnanjohtajana sekä Helsingin seutukaavaliiton tutkijana. Lamminmäki työskenteli Kuntaliitossa 2000–2007 ensin alue- ja elinkeinokehitysyksikön asiantuntijana, sitten Brysselin toimiston johtajana ja lopulta kehittämispäällikkönä. Elokuusta 2007 Lamminmäki toimi Kuusankosken kaupunginjohtajana ja tammikuusta 2008 kuuden kunnan yhdistymisprosessin muutosjohtajana. Hän oli tammikuusta 2009 uuden Kouvolan vt. kaupunginjohtajana, kunnes hänet valittiin varsinaiseen kaupunginjohtajan virkaan. Lokakuussa 2016 hän ilmoitti siirtyvänsä vuoden 2017 alussa Kuntaliiton yhteysjohtajaksi. == Lähteet == Luokka:Kouvolan kaupunginjohtajat Luokka:Kuusankosken kunnan-, kauppalan- ja kaupunginjohtajat Luokka:Vuonna 1955 syntyneet Luokka:Elävät henkilöt
Vähä Latvajärvi (Suodenniemi)

Vähä Latvajärvi eli Vähä Latvalampi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kauvatsanjoen valuma-alueen Sävijoen alueeseen. == Maantiede == Järven pinta-ala on 1,0 hehtaaria ja sen pituus on 150 metriä ja leveys 100 metriä. Siihen laskee kolme tulo-ojaa, joista yksi on Raistamojärven laskuoja. Järven luusua sijaitsee järven lounaisrannalla, josta saa alkunsa 300 metriä pitkä laskuoja Latvajärveen. Järven rantaviiva on 0,40 kilometriä pitkä ja ranta on pääosin moreeni- ja kalliopohjaista soista metsämaastoa. == Lähteet == Luokka:Suodenniemen järvet Luokka:Sävijoen alue
Espen Andersen (s. 1993)

Espen Andersen (s. 28. lokakuuta 1993 Bærums Verk) on norjalainen yhdistetyn hiihtäjä ja olympiamitalisti. Hän on 178 senttimetriä pitkä ja painaa 63 kilogrammaa. Andersen voitti 2012 nuorten MM-kisoista Erzurumista sprintin pronssia. Lahden MM-kilpailuissa 2017 hän sijoittui suurmäen Gundersen- kilpailussa kymmenenneksi. Pyeongchangin olympialaisissa 2018 hän oli normaalimäen Gundersen-kilpailussa kymmenes ja voitti hopeaa Norjan joukkueessa. Oberstdorfin MM-kilpailuissa 2021 hän sijoittui suurmäen Gundersen-kilpailussa kahdeksanneksi.https://www.is.fi/yhdistetty/art-2000005577742.html Parisprintissä hän saavutti hopeaa. Pekingin olympialaisissa 2022 hän voitti kultaa joukkuekilpailussa ja oli normaalimäen Gundersen-kilpailussa yhdestoista sekä suurmäen vastaavassa kilpailussa viidestoista. Planican MM- kilpailuissa 2023 Andersen saavutti joukkuekilpailussa kultaa sekä sijoittui suurmäen Gundersen-kilpailussa 12:nneksi ja normaalimäen Gundersen-kilpailussa 17:nneksi. Yhdistetyn maailmancupissa Andersen debytoi maaliskuussa 2013 Oslossa ollen suurmäen ja kymmenen kilometrin hiihdon 47:s. Ensimmäiset maailmancupin pisteensä hän saavutti maaliskuussa 2014 niin ikään Oslossa suurmäen ja 10 kilometrin hiihdon kilpailussa oltuaan 20:s. Kymmenen parhaan joukkoon hän sijoittui ensimmäisen kerran oltuaan kuudes normaalimäen ja 10 kilometrin hiihdon kilpailussa Lillehammerissa joulukuussa 2016. Ensimmäisen palkintosijansa, ja samalla voittonsa, hän saavutti Rukan suurmäen ja viiden kilometrin hiihdon kilpailussa marraskuussa 2017. Viikkoa myöhemmin hän voitti Lillehammerissa suurmäen ja 10 kilometrin kilpailun. Kauden 2017–2018 kokonaispisteissä hän oli yhdeksäs. Andersen on kilpaillut myös Continental Cupissa, jossa hän on voittanut neljä osakilpailua. == Lähteet == * * http://www.universiadetrentino.org/stiframe1/hide/en/-60/Participant/ParticipantInfo/5665a953-9469-42d6-836e-430af391bdd2 === Viitteet === Luokka:Norjalaiset yhdistetyn hiihtäjät Luokka:Norjalaiset olympiavoittajat Luokka:Vuonna 1993 syntyneet Luokka:Elävät henkilöt
Raistamojärvi

Raistamojärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kauvatsanjoen valuma-alueen Sävijoen alueeseen. == Maantiede == Järven pinta-ala on 11,2 hehtaaria ja sen pituus on 700 metriä ja leveys 200 metriä. Lännessä on laaja lahti ja etelässä toinen suojaisa lahti. Järven luusua sijaitsee järven etelärannalla lahden pohjukassa, josta saa alkunsa 800 metriä pitkä laskuoja Vähä Latvajärveen. Järven rantaviiva on 2,3 kilometriä pitkä ja ranta on pääosin moreeni- ja kalliopohjaista metsämaastoa. Koillisessa rantaan laskee Paattikallioiden jyrkänne ja etelässä Raistamonvuorten kalliot. Paattikallioiden edessä on järven kolme saarta, jotka ovat pieniä luotoja. Pohjoisrannoilla on viisi loma-asuntoa, jonne johtaa metsätiet Suodenniemeltä. == Lähteet == Luokka:Suodenniemen järvet Luokka:Sävijoen alue
Espen Andersen (täsmennyssivu)

Espen Andersen on seuraavien henkilöiden nimi: *Espen Andersen (s. 1961), norjalainen yhdistetyn hiihtäjä *Espen Andersen (s. 1993), norjalainen yhdistetyn hiihtäjä Luokka:Täsmennyssivut
Mullijärvi

Mullijärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kauvatsanjoen valuma-alueen Sävijoen alueeseen. == Maantiede == Järven pituus on 100 metriä ja leveys 50 metriä. Järven luusua sijaitsee järven etelärannalla, josta saa alkunsa 500 metriä pitkä laskuoja Raistamojärveen. Järven ranta on pääosin metsäsuota. Rantoja ei ole rakennettu eikä sinne kulje teitä. Suoalueella on muitakin pikkulampia, joita kutsutaan Plakkarilammiksi. Ne laskevat kaakkoon. == Lähteet == Luokka:Sastamalan järvet Luokka:Sävijoen alue
Coleton Haywood

Coleton Haywood (s. 11. helmikuuta 1987) on kanadalainen alamäkiluistelija. Hän sijoittui kaudella 2013 Red Bull Crashed Ice -sarjassa sijalle 14, joka on Haywoodin paras sijoitus sarjan yhteispisteissä. Tuolla kaudella Haywood oli parhaimmillaan kuudes Lausannen osakilpailussa. Tuo kuudes sija on myös hänen uransa paras yksittäisen osakilpailun sijoitus. Nuorempana Haywood harrasti myös jääkiekkoa. Nykyisin Haywood asuu Unionvillessä, Ontariossa. == Lähteet == * http://www.redbullcrashedice.com/fi_FI/results * http://www.redbullcrashedice.com/en_CA/athlete/coleton-haywood Luokka:Kanadalaiset alamäkiluistelijat Luokka:Vuonna 1987 syntyneet Luokka:Elävät henkilöt
Holmajärvi

Holmajärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kauvatsanjoen valuma-alueen Sävijoen alueeseen. == Maantiede == Ovaalin muotoisen järven pinta-ala on 1,8 hehtaaria ja sen halkaisija on 150 metriä. Siihen laskee kolme tulo-ojaa läheisltä soilta. Järven luusua sijaitsee järven koillisrannalla, josta saa alkunsa 1,6 metriä pitkä laskuoja Sävijokeen. Järven rantaviiva on 520 metriä pitkä ja ranta on puoliksi metsäistä suota ja puoliksi moreeni- ja kalliopohjaista metsämaastoa. Rantoja ei ole rakennettu, mutta sen vierestä kulkee metsätie Taipaleen kylästä. == Lähteet == Luokka:Suodenniemen järvet Luokka:Sävijoen alue
Kilpijärvi (Sastamala)

Kilpijärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kauvatsanjoen valuma-alueen Sävijoen alueeseen. == Maantiede == Järven pinta-ala on 1,8 hehtaaria ja sen pituus on 200 metriä ja leveys 150 metriä. Sillä on pari tulo-ojaa ympäröivältä suolta, mutta ei yhtään laskuojaa. Järven rantaviiva on 0,55 kilometriä pitkä ja ranta on pääosin metsäistä suota, mutta myös moreeni- ja kalliopohjaista metsämaastoa. Metsät ovat hyvin kivisiä. Rannalla on yksi loma-asunto, jonne johtaa metsätie Taipaleen kylästä. == Lähteet == Luokka:Suodenniemen järvet Luokka:Sävijoen alue
Ridiculousness

Ridiculousness on amerikkalainen komediasarja. Sarjassa on tähtinä Rob Dyrdek, Sterling Brim ja Chanel West Coast. Sarjassa näytetään erilaisia Viraalivideoita, yleensä pieleen menneitä temppuja joita Rob ja muut juontajat kommentoivat. Sarjaa on tehty yhdeksäntoista tuotantokautta ja Suomessa sarjaa esittää Paramount Network. Sarja alkoi 29. elokuuta 2011. ==Lähteet== Luokka:2010-luvun yhdysvaltalaiset komediasarjat Luokka:2020-luvun yhdysvaltalaiset komediasarjat Luokka:MTV:n televisio-ohjelmat
Kristian Heberg

Kristian Heberg (s. 1. syyskuuta 1988 Raisio) on suomalainen kuoronjohtaja ja pianisti. Heberg on asunut koko lapsuutensa Kemissä, ja hän aloitti musiikinopintonsa Länsi-Pohjan musiikkiopistossa pianonsoiton opinnoilla Lech Brzezinskin johdolla. Heberg aloitti kuoromusiikkiharrastuksen vuonna 2007 Oulun yliopiston ylioppilaskunnan sekakuoro Cassiopeiassa. Kuoronjohtoa hän on opiskellut Klemetti-opistossa sekä useilla eri mestarikursseilla ja on suorittanut kuoronjohdon C-tutkinnon vuonna 2009 erinomaisin arvosanoin. Lisäksi hän on opiskellut musiikin teoriaa ja sävellystä Oulun seudun ammattikorkeakoulussa. Kotikaupungissaan Oulussa Heberg johtaa Cassiopeiaa, sekakuoro Oulun Laulua, Iin Mieslaulajia sekä Iso Ilo -kuoroa. Lisäksi hän on toiminut korrepetiittorina useissa eri suurproduktioissa Oulun seudulla. Heberg on Suomen kuoronjohtajat ry:n hallituksen jäsen sekä Sekakuoroliiton hallituksen ja musiikkilautakunnan jäsen. Heberg valittiin vuonna 2019 Vaasan Kuorofestivaalien taiteelliseksi johtajaksi.Kristian Heberg on Vaasan Kuorofestivaalin uusi taiteellinen johtaja, Vaasan kaupunki 23.10.2019 Syksyllä 2022 Heberg aloitti Etelä-Pohjanmaan Mieslaulajien Jussien taiteellisena johtajana. ==Lähteet== * Cassiopeia * Iso Ilo ===Viitteet=== Luokka:Suomalaiset kuoronjohtajat Luokka:Vuonna 1988 syntyneet Luokka:Elävät henkilöt
Sean Banan

Sean Banan (oik. Sina Samadi, s. 7. huhtikuuta 1985) on ruotsalainen muusikko ja koomikko. Hän on kotoisin Iranista, mutta perhe muutti Göteborgiin hänen ollessaan kaksivuotias. Hän on ollut tanssikoreografi ja tanssinut rumbaa, flamencoa, cha-cha-chata, balettia ja street-tanssia. Sean Bananista tuli internetilmiö hänen oltuaan vuonna 2007 haastattelussa, joka koski tanssiohjelmaa "Foot Filler". Sen jälkeen hän työskenteli televisiossa ohjelmissa Cirkus Möller ja Djävulsrallyt. == Musiikki ja Melodifestivalen == Vuonna 2010 Sean Banan julkaisi ensimmäisen singlensä Skaka Rumpa, joka nousi Ruotsin listalla kahdeksannelle sijalle. Hän osallistui vuonna 2012 Melodifestivaleniin, ja vaikka hän jäi ”Andra Chansen” -osuuteen, hänen kilpailukappaleestaan ”Sean den förste banan” tuli erittäin suosittu Ruotsissa. Seuraavana vuonna hän osallistui uudestaan Melodifestivaleniin kappaleella ”Copacabanana”, joka ylsi kilpailussa kuudenneksi. Sean myös teki Melodifestivalenin "Väliaika Show" vuonna 2014 kappaleella "Diggiloo Diggiley" ruotsalaisbändin The Herreysin kanssa. Sean Banan saattaa olla Ruotsissa pidettävien Euroviisujen laulukilpailun 2016 Halftime Showssa mukana. Sean Banan on julkaissut 3 levyä. Sean Den förste Banan (2012), Copacabanana (2013) ja En Svensk klassiker (2014). Sean tekee vieläkin keikkoja Silja Line Symphonylla tai baariesiintymisiä. Seanilla on ollut oma tv-sarja, joka on näkynyt vain Ruotsissa. === Studioalbumit === * Sean den förste Banan (2012) * Copacabanana (2013) * En svensk klassiker (2014) === Singlet === * Skaka rumpa (2010) * Puss puss (2010) * Gott nytt jul (2010) * Händer i luft (2011) * Sean den förstä banan (2012) * Copacabanana (2013) * Diggiloo Diggiley (2014) * Gamerz (2016) * Bananaman (2018) == Filmografia == === Televisio === * Floor Filler (2006) * Cirkus Möller (2009) * Djävulsrallyt (2010) * Sommarkrysset (2010) * Äntligen fredag (2011) * APTV med Zillah & Totte (2012) * Bingolotto (2012) * Allsång på Skansen (2012) * Lotta på Liseberg (2012) * Gäster med gester (2012) * Så ska det låta (2013) * Sommarkrysset (2014) === Elokuvat === * Skills (2010) * Sean Banan inuti Seanfrika (2012) * Sammys äventyr 2 (2013, ääninäyttelijänä) ==Aiheesta muualla== Luokka:Ruotsalaiset koomikot Luokka:Ruotsalaiset näyttelijät Luokka:Ruotsalaiset hip hop -artistit Luokka:Ruotsalaiset laulajat Luokka:Vuonna 1985 syntyneet Luokka:Elävät henkilöt